
+ e , 
Kreativno online 


BUDITE 
KREATIVNI | 
SVESTRANI, 
UKLJUČITE SE 
U PROJEKT 
KREATIVNO 
ONLINE! 


Kreativno online naziv je projek- 
ta KUD-a ,Zagorec“ Radoboj koji 
se provodi u partnerstvu s Opći- 
nom Radoboj i Muzejom Radboa. 
Jednogodišnji projekt Kreativno 
online traje od 22. ožujka 2021. do 
22. ožujka 2022. te je namijenjen 
mladima do 25 godina i starijima 
od 54 godine s područja Radobo- 
ja i okolice čiji su interes likovna, 
dramska, glazbena, kiparska, 
filmska i razna druga kreativna i 
kulturna područja. Radionice su 

u tijeku, a ovim putem pozivamo 
Vas da se uključite u besplatne 
online aktivnosti i steknite nefor- 
malna znanja iz likovne, dram- 
ske, glazbene i filmske umjetnosti, 
kulturne baštine i još puno, puno 
zanimljivih i kreativnih radionica 
koje Vas očekuju na video platfor- 
mama! Prijave i odabir željenih 
radionica odvijaju se putem web 
stranice www.kudzagorec.hr . 
Prijaviti se možete u bilo kojem 
trenutku. U izborniku stranice svi 
zainteresirani odabiru link Prijav- 
nice za radionice sukladno svojoj 
dobi (do 25 godina- link: https:// 
kudzagorec.hr/prijavnica-za-dje- 
cu-i-mlade-do-25.../, stariji od 54 
godine- link: https://kudzagorec. 
hr/prijavnica-za-osobe-starije- 
od-54.../), popunjavaju prijavnicu 
[ odabiru željenu radionicu ili više 
radionica. Nakon obrade prijav- 
nica, buduće polaznike radionica 
kontaktirati će putem maila vodi- 
teljica radionica i kreće se sa uklju- 
čenjem u radionice! 

Budite i vi dio projekta Kreativno 
online, prijavite se na besplatne 
online radionice i budite svestrani! 


& Radobojski list | broj 135/136 | godina xIv. | 6. prosinac 2021. 


Otvorena izložba “Rudnik koji život znači 
- skrivena rudarska baština Zagorja' 


Hiži vinove loze u petak, 03. prosin- 
ca 2021. otvorena je izložba ,Rud- 
nik koji život znači-skrivena rudar- 
ska baština Zagorja.“ Izložba je 
pripremljena u koautorstvu Muze- 
ja grada Pregrade Zlatko Dragutin 
Tudjina i Muzeja Radboa te otvo- 
rena uoči blagdana sv. Barbare, 
zaštitnice rudara. Posvećena je rud- 
nicima ugljena u Pregradi i Rado- 
boju i sumporokopu u Radoboju 
koji baštine bogatu povijesti i tradi- 
ciju rudarstva koja je obilježila cijelo 
Hrvatsko zagorje. Izložba ,Rudnik 
koji život znači-skrivena rudarska 
baština“ prvi je put otvorena 22. 
rujna 2021. na Manifestaciji branja 
grojzdja u Pregradi, a sada je uslije- 
dio nastavak međumuzejske surad- 
nje s otvaranjem izložbe u Rado- 
boju uoči blagdana sv. Barbare. 
Prigodni program otvorenja održan 
je ispred Muzeja Radboa, a otvore- 
nju su prisustvovali Anđelko Topo- 
lovec, načelnik Općine Radoboj, u 
ime grada Pregrade Marija Marja- 
nović, pročelnica Upravnog odje- 
la grada Pregrade, Vanja Potočki 
predsjednica Općinskog vijeća Opći- 
ne Radoboj, Jurica Sabol, ravnatelj 
Muzeja Hrvatskog zagorja, Stje- 
pan Sirovec, ravnatelj Županijske 
uprave za ceste Krapinsko-zagorske 
županije te vijećnice i vijećnici Opći- 
ne Radoboj. Ravnateljica Muze- 
ja Radboa Ivana Hazulin Pospiš u 
uvodnom obraćanju predstavila 
je povijest rudarstva u Radoboju 
i izložbu ,Rudnik koji život znači- 
skrivena rudarska baština Zagorja.“ 
kojom se prikazuje dio bogate povi- 


Sadnja novih stabala posebno je bilo 
zanimljivo najmlađima. Djeci iz dječjeg vrtića 


jesti rudarenja na području Pregra- 
de i Radoboja, također, istaknula 
je da izložba predstavlja jedinstve- 
nu međumuzejsku suradnju koja je 
također povezana rudarskim zbir- 
kama i tradicijom rudarstva. Rav- 
nateljica je skrenula pozornost i na 
potencijal koji predstavljaju ostaci 
nekadašnje rudarske infrastruktu- 
re koje bi trebalo zaštititi, obnoviti 
i staviti u funkciju kulture i turizma. 
Ravnateljica je ukratko predstavila 
Izložbu koju čine dokumenti vezani 
uz Ugljenokop Pregrada, rudarske 
svjetiljke, rudarske zaštitne kacige i 
drugi predmeti iz rudarskih obitelji, 
ali i uzorci ugljena, uzorci sumpora 
pa čak i jedan diplomski rad i jed- 
na umjetnička slika. Osim muzejske 
građe predstavljene u originalima, 
tu je i niz reprodukcija fotografija, 
nacrta i zemljovida vezanih uz rud- 
nike u Pregradi i Radoboju. Izložba 


,Rudnik koji život znači-skrivena 
rudarska baština Zagorja“ popra- 
ćena je i katalogom. Izložbu je 
uz predstavljanje rudarske zbirke 
Muzeja grada Pregrade Zlatko Dra- 
gutin Tudjina otvorio Davor Špoljar, 
ravnatelj Muzeja i koautor izložbe i 
popratnog kataloga, naglasivši pri- 
tom da sjećanje na rudnik živi i dalje 
kroz organizaciju različitih događa- 
nja kojima se nastoji sačuvati uspo- 
mena na rudnike uz želju da se 
prostor nekadašnjeg Ugljenokopa 
Pregrada proglasi zaštićenim kul- 
turnim dobrom i da se dio rudarske 
infrastrukture revitalizira i uredi za 
posjetitelje. Izložba je otvorena u 
Hiži vinove loze, na adresi Radoboj 
35, i može se razgledati u uredovno 
radno vrijeme Muzeja Radboa do 3. 
veljače 2021. Izložbu podupire Mini- 
starstvo kulture i medija, Grad Pre- 
grada i Općina Radoboj. 


ODRŽANA AKCIJA ,,ZASADI STABLO, NE BUDI PANJ“ 


Četrnaest sadnica lješnjaka 
u Radobojskom trnacu 


U vrijeme kada se nemilosrdno sijeku brojna stabla, bukve, hrasta, gra- 
ba i drugih vrsta drveća, uz to neka od posjećena prošlih godina bila su 
starija i od stotinu godina, hvale je vrijedna akcija ,Zasadi stablo, ne 
budi panj“ Akciju je pokrenula Udruga za zaštitu prirode i okoliša prije 
tri godine, a ove se u nju uključila i Općina Radoboj. Sredinom studeno- 
ga u Radobojskom trnacu okupili su se djelatnici Jedinstvenog upravnog 
odjela Općine Radoboj, Javne ustanove ,Zeleno zagorje“ te djeca iz Dječ- 
jeg vrtića ,Škrinjica“ Radoboj. Zajedničkim savjetima, iskustvom i potreb- 
nim radnjama zasadili su 14 stabala lješnjaka. Kako su sudionici na kraju 
akcije najavili sudjelovanje i iduće godine, bilo bi dobro već sada razmisliti 
o znatnom proširenju sudjelovanja mještana kod sadnje novih stabala 
bila ona voćke, šumske vrste drveća ili grmovitog bilja, jer nešto moramo 


ostaviti i budućim generacijama. 

ZBOG TRENUTNE EPIDEMIOLOŠKE SITUACIJE U HRVATSKOJ, ČETVRTA SJEDNICA 
OPCINSKOG VIJECA RADOBOJ ODRZANA JE 12. STUDENOGA PUTEM ZOOM APLIKACIJE 


Sjednica općinskog vijeća na daljinu 


Muzeju Radboa nagrada za 
unapređenje turističke ponude 


STIŽU PRIZNANJA SA SVIH STRANA 


Radoboj među 
10 najboljih 
hrvatskih općina 


Dok u samoj Općini Radoboj 
nisu kod svih mještana zapažene 
brojne aktivnosti stručne i druge 
institucije sve češće procjenjuju 
da se tu vrlo dobro radi. Dokaz 
su nagrade koje stižu u Radoboj. 
Tako je na temelju analize 
općinskih proračuna portal 
Načelnik.hr dodijelio posebno 
priznanje Općini Radoboj za 
izniman doprinos u području 
subvencioniranja poduzetništva 
iobrtništva. Općina Radoboj 
našla se na temelju ostvarenih 
rezultata u krugu 10 najboljih 
hrvatskih općina. Nagradu 

pod nazivom Simply the best 
2020. u kategoriji Kultura - 
muzeji i zbirke za kreativnost, 
inovativnost, razvoj i 
unapređenje turističke ponude 
destinacije osvojio je Muzej 
Radboa. Nagradu je preuzela 
predsjednica Općinskog vijeća 
Vanja Potočki. 


OLIISIIIIIPLIILLIIT DOD. SIIISIILLISIALSLTIKLA 


. 


projekt 
NačeLniK.Hr 


dodjeljuje posebno 


PRIZNANJE 


Općini Radoboj 

Četvrta sjednica Općinskog vije- 
ća Radoboj ostat će zabilježena 
kao prva koja je održana bez bli- 
skog kontakta vijećnika. Zbog 
loše — epidemiološke = situacije 
odlučeno je da općinski vijeć- 
nici u radu sjednice sudjeluju 
zahvaljujući internetu i ostalim 
tehničkim pomagalima. Opći- 
na je svim vijećnicima nabavi- 
la tablete zahvaljujući kojima su 
oni iz svojih domova ili drugih 
prostora mogli akrivno sudjelo- 
vati u raspravama i donošenju 
odluka iako nisu bili u istoj pro- 
storiji. Na dnevnom redu sjedni- 
ce Općinskog vijeća bila je Odlu- 
ka o I. izmjeni proračuna Općine 
Radoboj za 2021. godinu, Odluka 
o davanju prethodne suglasno- 
sti na uključivanje Općine Rado- 
boj u obuhvat urbanog područja 
Krapina, te Odluka o prodaji oša- 
sne imovine u vlasništvu Općine 
Radoboj, te prijedlog zaključka o 
donošenju Plana djelovanja Opći- 
ne Radoboj na području prirod- 
nih nepogoda u 2022. godini. 


Prihodi smanjeni za 1.273.640.a 
rashodi za 1.467.906 kuna 


U odnosu na proračun Općine 
Radoboj za 2021. godinu, koji je 
Općinsko vijeće donijelo 21. pro- 
sinca 2020. godine, izmjenom 
koja je donijeta 12. studenoga 
2021. ukupni prihodi smanje- 
ni su za 1.273.640 kuna, a rasho- 
di za 1.467.906 kuna tako da sada 
proračun Općine Radoboj iznosi 
16.813.012, a rashodi 16.940.961 
kuna, što znači da se plani- 
ra manjak u iznosu od 127.949. 
kuna. Kod prihoda do najvećeg 
je smanjenja došlo na stavkama 
pomoći iz državnog proračuna 
i drugih financijskih institucija, 
dok planirani prihodi od pore- 
za i doprinosa nisu smanjivani. 
Kako je došlo do smanjenja uku- 
pnih prihoda valjalo je smanjiti 
ili potpuno iz općinskog proraču- 
na izostaviti iznose namijenjene 
za pojedine projekte. Tako u ovoj 
godini neće biti trošenja sred- 
stava za uređenje biciklisričkih 
i planinarskih staza, za uređe- 
nje muzeja na otvorenom, šetni- 
ce od župne crkve do planinar- 
skog doma, izgradnje ceste prema 
planinarskom domu, Kulturnog 
centra ,,Side Košurić“ iz proraču- 


Vijećnici za vrijeme trajanja 4. sjednice mogli su se vidjeti i čuti samo zahvaljujući modernim sredstvima komuniciranja 


na je izostavljeno i financiranja 
projekta ,Pametni gradovi i opći- 
ne“ Kod ostalih stavki rashoda 
nije došlo do većeg smanjenja, a 
povećana su sredstva za sufinan- 
ciranje boravka djece u vrtiću, jer 
je povećan broj onih koji borave u 
toj ustanovi. 


Nastavlja se suradnja 

s Gradom Krapina 

Općina Radoboj i Grad Krapi- 
na surađuju na realizaciji sve 
većeg broja projekata od zajed- 
ničkog interesa. Najnoviji prijed- 
log došao je iz Krapine, a radi se 
o uključivanju Općine Radoboj u 
obuhvat urbanog područja Kra- 
pina. Zakonom o regionalnom 
razvoju Republike Hrvatske ure- 
đeni su ciljevi i načela uprav- 
ljanja regionalnim razvojem 
Republike Hrvatske u svrhu što 
učinkovitijeg korištenja fondova 
Europske unije. Urbana područja 
ustrojavaju se radi učinkovitijeg 
planiranja, usklađivanja i proved- 
be politike regionalnog razvoja, 
posebno njezine urbane dimen- 
zije, kao urbane aglomeracije i 
mogu biti veća ili manja. Grad 
Krapina s obzirom na broj sta- 
novnika spada u manja urbana 
područja u koja se mogu uključiti 
i susjedne jedinice lokalne samo- 
uprave. Kako iz Općine Rado- 
boj oko 42 % ukupno zaposlenih 
radi na području Grada Krapine, 
Radoboj ispunjava uvjete da se 
uključi u urbano područje Kra- 
pina. Korist od toga sastoji se u 
činjenici da se omogućava bolje 
korištenje sredstava europskih 
strukturnih i investicijskih fon- 
dova u razdoblju od 2021. - 2027. 
Vijećnici Općine Radoboj dali su 
prethodnu suglasnost na uključi- 


vanje Općine Radoboj u obuhvat 
urbanog područja Krapina. 


Što s naslijedenom imovinom? 
U posljednje vrijeme Općina 
Radoboj bilježi sve više slučajeva 
u kojima mora preuzeti imovinu 
i obaveze preminulih osoba, koje 
nemaju zakonskih nasljednika. 
Budući da zakon o nasljeđivanju 
određuje da imovinu umrle oso- 
be koja nema nasljednika pre- 
uzima jedinica lokalne samou- 
prave odnosno općina ili grad na 
čijem se području imovina nala- 
zi,a isto tako je općina primorana 
preuzeti imovinu kada se prava 
nasljeđivanja odreknu nasljedni- 
ci. Zakonski nasljednici se odriču 
svojeg prava nasljeđivanja u slu- 
čaju kada nad imovinom umrle 
osobe postoji ovrha ili je umrla 
osoba imala neotplaćene dugove. 
Općina tako dolazi u siruaciju da 
silom zakona preuzima u odre- 
đenim slučajevima veće obaveze 
od vrijednosti primljene imovine. 
U nastojanju da se izbješnu veći 
troškovi koji u takvom slučaju 
padaju na općinski proračun na 
sjednici Općinskog vijeća našla se 
Odluka o prodaji takove imovine 
radi podmirenja nastalih troško- 
va. Donijeta Odluka omogućit će 
raspisivanje natječaja te propi- 
suje način trošenja financijskih 
sredstava dobivenih prodajom. 
Predviđeno je tako da se najprije 
podmire svi troškovi koje je Opći- 
na imala kod stjecanja, održava- 
nja i prodaje, zatim se namiruju 
potraživanja vjerovnika prema 
redu prvenstva upisanih založ- 
nih prava u zemljišnoj knjizi te 
namirenje potraživanja ostalih 
vjerovnika prema danu zapri- 
mljenog zahtjeva./vir/ 

i POČELE PRIPREME ZA LOKALNE IZBORE 


Kako se na temelju zakona lokalni izbori održavaju svake četvrte godine 
u svibnju, prva predizborna aktivnost započela je već u ožujku. Budući 
kandidati za općinskog načelnika, općinske vijećnike, te članove župa- 
nijske skupštine i župana održali su prve predizborne skupove i počeli 

: iznosiri svoje programe. Daje uz sječu važno i pošumljavanje shvarili 

: suradobojski akrivisri. Predvođeni načelnikom Anđelkom Topolovcem, 
zasadili su sadnice hrasta na proplanku kod Lovačkog doma. 


POMOĆ STRADALIMA U POTRESU 


U 2021. godinu ušli smo nažalost sa spoznajom o razornom potresu i 
kojije pogodio šire područje Banovine. Kao i uvijek naši ljudi nisu: 
dugo čekali da pomognu. Posebno su se istaknuli članovi DVD-a 
Jazvine koji su prikupili dobrovolje priloge, kupili stambeni kontej- 
ner i dostavili ga jednoj postradaloj obitelji. Prvi dani siječnja doni- 
jeli su nam i malo snijega na posebnu radost najmlađih. 


: NOVI STARI NAČELNIK I ŽUPAN 

: U nedjelju, 16. svibnja održani su izbori. Birani su: općinski načel- 
nik, župan, općinski vijećnici i članovi županijske skupštine. Što se 
: viče Općine Radoboj i Krapinsko zagorske županije unatoč većem 

: broju kandidata sve je riješeno već u prvom krugu. Premoćno su 

: pobijedili Anđelko Topolovec, kandidat za načelnika i Željko Kolar, 
kandidat za župana. Nezavisna lista kandidata za Općinsko vijeće 

: Radoboj koju je predvodio Anđelko Topolovec osvojila je većinu, a 

: lista SDP-a, HSS-a i HSU-a u županijskoj skupštini. 


POČELO CIJEPLJENE 
PROTIV KORONE 


Uz tradicionalne maškare, velja- 
ča je donijela očekivano cijeplje- 
nje protiv korone. Prvi su cije- 
pljeni 19. veljače, zahvaljujući 
doktorici Kunštek i sestri Višnji 
16 osoba starijih od 80 godina 
tog su dana primili prvu dozu 
cjepiva. 

Projekt: ,Akrivni i nakon 65-e!“ 
krenuo u punu realizaciju, a u 
raznovrsne se aktivnosti uklju- 
čio veliki broj starijih osoba. 

Da je veljača mjesec maškara, 
podsjetili su nas, unatoč koroni 
maskirani mališani. 

NA ČELU OPĆINSKOG VIJEĆA VANJA POTOČKI 


Početkom lipnja održana je konstituirajuća sjednica novo izabra- 
nog općinskog vijeća Općine Radoboj. Prvi putje na čelno mjesto i 
izabrana jedna vijećnica, Vanja Potočki postala je predsjednica vije- ' 
ća, što nije ni iznenađenje, jer se na prvoj sjednici našlo osam vijeć- 
nica. Tijekom lipnja započela su i sadržajno bogata ljetna događanja : 
koja su trajala sve do kraja kolovoza. i 


PROSLAVLJEN DAN OPĆINE I OTVOREN PLANINARSKI DOM 


Uz otvorenje Hiže zagorskih štrukli i Hiže vinove loze u Radoboj je 
otvoren i novi Planinarski dom. Bio je to lijepi poklon uz proslavu 
Dana općine. 


U Općini Radoboj 2021. godina ostat će zabilježena kao jedna od najuspješnijih. Privedeni su kraju radovi na realizaciji 
nekoliko kapitalnih projekata, na političku scenu došle su nove strukture, u oblasti društvenog života aktiviran je veći 
broj građana putem dosadašnjih i novoosnovanih udruga građana, nakon četiri godine NK Radoboj ponovo ima 
seniorsku ekipu, a stigle su i prve veće grupe posjetitelja u novo otvorene kulturno - turističke objekte. 


stati upisano da su u toj godini na 
svih javnih zgrada na području Općine 
: Radoboj instalirane sunčane elektrane. 


| ZABAVNO. ZANIMLJIVO I RAZNOVRSNO RADOBOJSKO LJETO 


; Tijekom srpnja i kolovoza u Radoboju su održane brojne prired- 

: be, zabavnih i poučnih sadržaja, sportskih akrivnosri i druženja u 

: okviru manifestacije ,Radobojsko ljeto“ Sudionici u realizaciji pro- 
: grama ,Akrivni i nakon 65-e 
: sadržajima. 


I“ 


ljetne su aktivnosti dopunili svojim 


Kk 


: Poštovani državljani ,Republike Rado- 

i; boj“ bliži nam se kraj još jedne godine 

: koju ćemo pamtiri po mnogo lijepih, ali 
ionih drugih manje lijepih događanja. 
Zašto ,Republika Radoboj“? Pa zato, jer 
po angažmanu koji ulažemo da bi realizi- 
rali projekte putem raznih kanala finan- 
ciranja ina kraju rezultata koje posti- 
žemo, zaslužujemo status nezavisne 
administrativne jedinice u okruženju u 
kojem se nalazimo. Šalu na stranu, prije 

svega zato što, dopustite mi da budem 
subjektivan, mi ipak svoju malu opći- 

nu volimo više nego drugi. U godini kad 
je nemoguće ne spominjati pandemi- 

ju, najvažnije je da ne klonemo duhom 
ida ostanemo nasmijani. Upravo nam 

to ija svima želim uz vjeru da je godina 
koja slijedi ljepša i da će se svima nama 
ostvariti barem dio onoga što si i sami 
najviše želimo. Drage moje ,,državljanke i 
državljani Republike Radoboj“ želim vam 
čestit Božić i sve najbolje u novoj godini. 
Želim vam mir, sreću i blagostanje. Želim 
da u nadolazećim blagdanima pronađe- 
te svoj mir i sreću uz svoje bližnje, da taj 
blagoslov širite i da ne dopustite nikome 
iničemu da ukrade naš djelić sreće u 
nama, najljepšem kutku svijeta. 


ŽELIM VAM SVIMA MIR I DOBRO. 


Vaš načelnik 
Anđelko Topolovec 


ZABORAVILI SMO NA ZAJEDNIŠTVO, NADU, LJUBAV I VJERU 


Drage župljanke i dragi župljani, iza nas je još 
jedna godina u kojoj smo svakodnevno sluša- 
li vijesti o pandemiji bolesti COVID19 i susre- 
Tali se s posljedicama iste. U mnogočemu smo 
se promijenili, pomalo otuđili jedni od drugih, 
kako zbog straha, kako zbog opreza. Zaboravili 
smo na zajedništvo, nadu, ljubav, vjeru. Pred 
nama su dani Božića-dani koje te iste izgublje- 
ne vrijednosti trebaju vratiti u naša srca. Ne 
smijemo Božić svesti na tek običan dan, pra- 
znik, nego se trebamo prisjetiti daje Božić dan 
velikog otajstvo naše vjere - dan Božjeg utje- 
lovljenja. Badnjak je dan u kojem se ispuni- 
lo sve iščekivanje adventa. U badnjoj noći tre- 
ba se roditi Isus i pojaviti u našim domovima, 
u našim obiteljima, u našim srcima, u našim 
životima. Slavljenje Isusova rođendana je 
ponuda da se svatko od nas rodi u Isusu. Isus 
je, naime, uzeo naše tijelo, a mi trebamo uze- 
ti njegovo božanstvo. U badnjoj noći postani- 
mo svjesni kako smo nevjerojatno, bezgranič- 
ne voljeni, da nismo sami - da je Bog s nama. 
U slami, u jaslicama, okićenom bori, u jelu, u 
svijeći sred zelene pšenice i ostalim pomalo 
zaboravljenim običajima susrećemo se s Isu- 
som Kristom. Neka u badnjoj noći, Bog progo- 
vori u vašim srcima, da mu možemo radosno 
odgovoriti slijedivši primjer malog djeteš- 
ca Isusa. Kao što je zvijezda repatica obasja- 
la štalici i pokazala put do malog Isusa, neka 
isto tako božićno svjetlo ljubavi, nade, vjere i 
mira u malenom Isusu, ispuni vaša srca jed- 
nom neograničenom pozitivnošću, vjerom, 
nesebičnosti i ukloni nemir i tamu koja se 


uvukla duboko u naša srca. Kroz sudjelova- 
nja na misnim slavljima polnoćke, božićnih 
misa, mise na blagdan sv. Stjepana, sv. Ivana- 
Januševo, Nevine dječice, Bogojavljanja-Sveta 
tri kralja, slavimo Božić, Isusa koji nam je dao 
mogućnost da suživimo s Bogom, pobijedi- 
mo sve strahove nemire, tuge, boli s kojima se 
susrećemo. Ove dane provedimo u svojim obi- 
teljima, u skromnosti,baš kao što su to Mari- 
ja, Josip i djetešce Isus, a ne blještavilu i kon- 
zumerizmu, već spremnosti na zajedništvo, 
susret, ljubav, vjeru. Kao i svake godine, dobi- 
ti ćete 12 lisni župni kalendar kao poklon od 
svog župnika uz broj Radobojskog lista. 


U NOVOJ GODINI ŽELIM SVIMA OBILJE 
BOŽJEG BLAGOSLOVA, ZDRAVLJA, SREĆE 
I UNUTARNJEG MIRA 


Vaš župnik, vlč. Tomislav Novsel 


Blagoslov obitelji će biti redovito, a raspored ogla- 
šen na Božić. Kod blagoslova obitelji, neka što više 
prevladava zajedništvo, neka se osjeti duh Božića 
i radosti te zajedništvo u vjeri. Također molimo da 
svaka obitelj ukoliko je to moguće uz križ i svijeću 
na stolu ima i obiteljsku knjižicu. 


Raspored obreda: 
24.12. BADNJAK 
22h- Lepajci i Velika Ves - Polnoćka 


24h - Radoboj - Polnoćka 
25.12. BOŽIĆ 
73011100 h Radoboj 


9.00 h 
26.12. 
730i1100h 
9.00 h 
21.12 

17h 
28.12. 
17h 

31. 12.-16h 
11. 

9h 

lih 

21. 

6.1. 


730illh 
9h 
91. 
730illh 
9h 


Lepajci i Velika Ves 

SVETI STJEPAN 

Radoboj 

Lepajci i Velika Ves 

Sveti Ivan (Januševo) 
Radoboj, blagoslov vina 
NEVINA DJEČICA 
Radoboj, blagoslov djece 
Radoboj, Zahvalnica 
NOVA GODINA 

Lepajci i Velika Ves 
Radoboj 

po nedjeljnom rasporedu 
TRI KRALJA - BOGOJAVLJANJE 
blagoslov vode 

Radoboj 

Lepajci i Velika Ves 
Nedjelja krštenja Isusova 
Radoboj 

Lepajci i Velika Ves 

ŠEZDESET GODINALJUBAVI, RAZUMIJEVANJA | POVJERENJA 


Barica i Janko Ranogajec proslavili 
šezdesetu godišnjicu zajedničkog života 


Barica Rukav i Janko Ranogajec iz Rado- 
boja 1961. godine vjenčali su se u župnoj 
crkvi Presvetog Trojstva u Radoboju. Bračni 
zavjet obnovili su 5. srudenoga 2011. godine, 
a 4. studenoga 2021. proslavili su šezdesetu 
godišnjicu zajedničkog života. Oboje rođeni 
1938. godine u svojoj 23. godini života sklo- 
pili su brak i u njemu su eto uz sve rado- 
sti, ljubav, povjerenje, razumijevanje, ali i 
teške trenutke proveli punih 60 godina. U 
krugu svojih najbližih obilježili su rijetki 
događaj, šezdesetu godišnjicu braka. Djeca, 
unučad i ostala bliža rodbina čestitali su im 
na jubileju i zaželjeli još proslava izrečenog 
bračnog zavjeta sada već daleke 1961. godi- 
ne.Oboje supružnika rođeno je u seljačko, 
radničkom radobojskim obiteljima, zavoljeli 
se u mladim godinama svog života i odlučili 
sklopiti brak. Janko je, kao i mnogi mladi- 

ći iz Radoboja odlučio zarađivati stupajući 
u radni odnos. Kako tih davnih godina nije 
bila rijetkost da mladići iz naše sredine sva- 
kodnevno putuju na posao vlakom u Zagreb 
iJanko je krenuo tim putem, zaposlio se na 
željeznici, da bi godinama pješice, biciklom, 
a kasnije, mopedom u ranim jutarnjim 
satima odlazio do željezničkih stanica u 
Krapini ili Velikoj Vesi sjeo u vlak i odla- 

zio na posao u Zagreb. Barica je obavljala 
kućanske i poljoprivredne poslove te odga- 
jala djecu. Nakon odlaska u mirovinu Janko 
se pridružio obitelji u obavljanju seoskih 
poslova, pomažući djeci da stvore što bolje 
uvjete za život svoje obitelji. Družeći se 
godinama s ljudima putujući naisposlaiu 
drugim prilikama tu je naviku Janko nasta- 


vio i nakon odlaska u mirovinu. Gotovo da 
nema događaja, priredbe ili nekog drugog 
skupa u Općini Radoboj a da nije prisutan i 
Janko kojije posebno zanimanje pokazao za 
aktivnosti u Udruzi umirovljenika Općine 
Radoboj. Uz čestitke povodom 60. godišnji- 
ce braka Janku i Barici zaželimo joj mnogo 
ugodnih trenutaka uz svojih petero unuka 
i ostale članove obitelji. Radobojskom listu 
drago je što je mogao zabilježiti obnavljanje 
bračnog zavjeta Barice i Janka Ranogajec 
prije deset godina i proslavu 60. godišnjice 
braka ove godine. (VIR) 


Proslava 60. godišnjice zajedničkog života 
nije mogla proći bez slavljeničke torte 


Radoboj 

će dobiti i 
poligon za 
bicikliste 


Društvu ,,Naša djeca“ Rado- 

boj odobreno je 50.000 kuna od 
Zaklade ,,Hrvatska za djecu“ za 
realizaciju projekta ,Pumptrack 
Radoboj“. Projekt će biti realiziran 
u partnerstvu s Općinom Rado- 
boj, a završetak se očekuje do 1. 
studenoga 2022. godine. 

Projektni prijedlog pozitivno je 
ocijenjen i odobren za financi- 
ranje, a cilj projekta je izgradnja 
pumptrack poligona u Radoboju 
za bicikle i ostala dječja vozila na 
kotače. Stvorit će se tako uvjeti za 
održavanje atraktivnih sadržaja 
usmjerenih na razvoj i zdravlje 
mladih. Pumptrack predstavlja 
asfaltni poligon za bicikle na koji- 
ma se može voziti s ibez pedalira- 
nja. Radi se, naime, o neprekidnoj 
petlji ravnina i uzvisina po kojoj 
se može voziti i izvoditi razne 
akrobacije. Oblik pumptracka 
omogućuje zabavnu, ali i sigurnu 
sportsku aktivnost, te omogućuje 
brzo stjecanje vještina kretanja 
kroz različite sportske discipli- 
ne, nudeći gotovo neograničene 
mogućnosti napredovanja. 
Pumptrack Radoboj tako će 
postati jošjedan dio atraktivne 
sportske infrastrukture u Rado- 
boju. Bit će to mjesto druženja, 
sportskih aktivnosti i zabave 
kako za mlade tako i one starije 
koji vole sjesti na bicikl i pokazati 
što mogu izvesti na dva kotača. 

PROJEKT “AKTIVNI INAKON EG 


JOŠ NIJE KASNO 


Treća životna dob može biti vrlo produktivna i dinamična, 

a dokaz tome je uspješna provedba socijalno osviještenog 

projekta Općine Radoboj ,Aktivni i nakon 65-e!“ Svrha 

projekta je da se kroz organizaciju raznovrsnih aktivnosti 
ponudi starijim mještanima općine sadržaj u kojem mogu sudjelo- 
vati, ovisno o njihovim potrebama i interesima. Projekt se u pot- 
punosti financira iz sredstava Europskog socijalnog fonda u iznosu 
od 1.476.024,37 kuna, a trajat će dvije godine, točnije do 21. srpnja 
2022. Okosnicu projekta čine redovne radionice koje se održavaju 
svaki tjedan. Njih čine kreativna i kulinarska te sportsko - rekre- 
ativna radionica. Dosad je održano preko 30 kreativnih i kulinar- 
skih radionica, te 40 sportsko - rekreativnih radionica. Na njih se 
nadovezuju ostale aktivnosti: predavanja, organizacije izleta, usluga 
frizera i fizioterapeuta, te odlaska u toplice, kino i kazalište. Od par- 
tnera na projektu, Centra za socijalnu skrb Krapina, Gradskog druš- 
tva Crvenog križa Krapina, te kroz angažman vanjskih stručnjaka 
održano je 20 edukativnih predavanja socijalne i zdravstvene tema- 
tike, a organiziran je ijednodnevni seminar za djelatnike u sustavu 
socijalne skrbi. Nastavno tome, održano je 20 informatičkih radio- 
nica, tri keramičke radionice, dvije videokonferencije, organiziran 
je odlazak na Glumački festival u Krapini gdje su polaznici pogle- 
dali dvije predstave, a tu su i odlasci na kino projekcije filmova po 
izboru polaznika. Također, organizirane su tri ekskurzije; u Karlo- 
vačku županiju, Koprivničko-križevačku županiju te ekskurzija na 
domaćem terenu, u Krapinsko-zagorskoj županiji. Dodatan dopri- 
nos poboljšanju kvalitete života starijih mještana pružaju besplat- 
ne usluge frizera i fizioterapeuta. Svi zainteresirani mještani sa 
65 i više godina slobodno se mogu pridružiti i pružiti si priliku da 
izdvoje vrijeme za sebe i ostvariti lijepe uspomene. Više informaci- 
ja o projektu dostupno je na webu Općine www.radoboj.hr, a za sve 
upite zainteresirani mogu kontaktirati voditelja dnevnih aktivnosti 
Alena Srrahineca na broj 099/346-9009. 


U IME POLAZNIKA I VODITELJA UKLJUČENIH U PROVEDBU 
PROJEKTA, SRETAN I BLAGOSLOVLJEN BOŽIĆ SVIM MJEŠTAN- 
KAMA I MJEŠTANIMA OPĆINE RADOBOJ! 


Tko kaže da laptopi nisu za bake, kao i karte za djedove 


srat 
Nekad se lončarsko kolo vrtjelo nogama, a danas to radi elektro motor, 
ali svejedno je zanimljivo vidjeti kako nastaju razni predmeti od gline 


Raznovrsne radionice uvijek okupe veliki broj zainteresiranih 


Mai 
“a 


6. prosinac 2021. | godina xrv. | broj 135/136 | Q8 Radobojski list 9 


-e!? OPRAVDAO OČEKIVANJA 


PRIDRUŽITE SE! 


- > 


Malo odmora ispred novog Planinarskog doma 


Uvijek je dobro vidjeti nešto i u drugoj sredini, pa su i izleti dobro 


= “ 


Ako su uz druženje pripremljeni i domaći kolači, zadovoljstvo je još veće Grupna šetnja po lijepom vremenu i privlačnom krajoliku svima dobro dođe 
S R3 Sadržaj ovog teksta isključiva je odgovornost Općine Radoboj. 
GQ y Projekt ,Aktivni i nakon 65-e!“ provode Općina Radoboj, 
AKTIVNI l DD Muzej Radboa, Centar za socijalnu skrb Krapina i Gradsko 
FUROFSKIST A INTDRNI E oćkSviTi društvo Crvenog križa Krapina u sklopu Operativnog programa 
NAKON 65-e! Europska unija MEJE IOHODVI S | WJUDSKI »Učinkoviti ljudski potencijali 2014.-2020.“, Širenje mreže 


Zajedno do fondova EU F | POTENCIJALI socijalnih usluga u zajednici - faza 1 , broj poziva: UP.02.2.2.06 

Rezultati 
međunarodnog 
natjecanja 
Dabar 2021. 


Dabar, međunarodno 
natjecanje iz informatike 
i računalnog razmišljanja, 
održano je u osnovnim 
isrednjim školama 
Republike Hrvatske od 8. 
do 12. studenoga 2021. na 
CARNET-ovom sustavu 
MOOC. 

Ovo je šesti put da 

se Dabar održava u 
Republici Hrvatskoj i to 
od 2016. godine, a naša 
škola sudjeluje od samog 
početka. 

Ove godine natjecalo se 
ukupno 42555 učenika. 
Po kategorijama to 
izgleda ovako: 
MikroDabar (1. i 2. razred) 
5042 učenika, 

MiliDabar (3. i 4. razred) 
10123 učenika, 
KiloDabar (5. i 6. razred) 
12724 učenika, 
MegaDabar (7.i8. razred) 
9558 učenika, 

GigaDabar (srednja škola) 
5108 učenika. 

Naši učenici 

su sudjelovali 

u kategorijama 
MikroDabar, MiliDabar 

i KiloDabar za osnovne 
škole. Iz razredne nastave 
njih 25, a iz predmetne 
ukupno 9 učenika. 
Ponosni smo na 
rezultate naših učenika. 
Čestitke svim svim 
natjecateljima, i vidimo 
se i druge godine na 
»DABRU“. 


Učireljice Ivanka Švaljek i 
Marijana Martinez 

Povodom Mjeseca hrvatske 
knjige i ove godine, Godine čita- 
nja, učenici predmetne nastave 
uključili su se u online Nacio- 
nalni kviz za poticanje čitanja. 
Pod geslom “Ajmo hrvati se s 
knjigom" kvizu je pristupilo 16 
učenika predmetne nastave: 
Lana Poljak i Lara Hrvoj iz 5.a, 
Lana Šalković i Tin Jurinjak iz 
5.b, Adrijana Draganić i Jakov 
Risek iz 6.a, Lucija Pospiš i Luka 
Cerovečki iz 6.b, Adrijan Vese- 
ljak i Gabrijel Vidović iz 7.a, Lukas 
Hlebec i Filip Šalković iz 7.b, Ire- 
na Čerpes i Sara Inkrer iz 8.a, te 
Maja Škrlec i Ema Mitrović iz 8.b. 
Svi učenici su točno riješili kviz 


Kako bi učenici bili potaknuti na 
čitanje lektirnih djela, dana 28. listo- 
pada u razredu im je pripremljeno 
iznenađenje. Učionica je izgleda- 

la drugačije. Na sredini učionice 
našao se stol prekriven stolnjakom, 
a na njemu su bili posluženi keksići 
i kolačići. Na nastavničkom stolu 
bila su kuhala za čaj. Učenici petih 
razreda donijeli su kolačiće i jastu- 
čiće, no nisu znali zašto do početka 
sata. Kada su se udobno smjestili, 
saznali su i zašto. Cilj je bio pročitati 
pjesme Grigora Viteza koje se nala- 
ze na popisu lektire. Saznali smo 
najvažnije informacije o Grigoru 
Vitezu te čitali njegove pjesme koje 
su kod učenika najčešće izazivale 
smijeh, osobito pjesma Kako je živio 
Antuntun. Nakon čitanja i inter- 
pretacije pjesama, a sve to uz toplu 


ČAJANKA I LEKTIRA 


istražujući online izvore o oda- 
branim knjigama. Pokazali su da 
vole čitati i istraživati. No, najvi- 
še sreće imao je Adrijan Veseljak 
kojije izvučen kao pobjednik iz 
naše škole. Čestitamo Adrijanu 
jerje ušao u završno izvlačenje 
među pobjednicima iz svih škola 
u Hrvatskoj. Adrijana je knjižni- 
čarka nagradila prigodnim poklo- 
nom i priznanjem, a pohvala ide 
isvim sudionicima kviza. Ovo je 
bila još jedna od aktivnosti kojom 
smo podržali čitanje u Godini 
čitanja 2021. 


Jasenka Marmilić, 
stručna suradnica knjižničarka 


šalicu čaja, slijedio je prvi zadatak za 
učenike. Svaki učenik dobio je zbirku 
pjesama te izabrao pjesmu koje je 
naučio interpretativno čitati. Učenici 
su se uživjeli u svojim izvedbama te 
su se međusobno vrednovali. Slje- 
deći zadatak bio je izabrati novu pje- 
smu te napisati lažnu strofu. Učenici 
su se zaista potrudili jer učenici nisu 
u čitanju većine pjesama uspjeli 
pogoditi lažnu strofu. U ležernom 
ozračju, uz pijuckanje čaja i jede- 
nje kolačića, učenici su bili aktivni i 
motivirani za rad na pjesmama Gri- 
gora Viteza te se svaki učenik uspio 
usmeno i pismeno izraziti. Ovaj sat 
lektire bio je uspješan, što su nakon 
završetka sata potvrdili i sami učeni- 
ci svojim pozitivnim komentarima. 
učiteljica 
Tamara Poljak Lovrenčić 


Božićna 
radionica 
zadrugara 


Božićnom radionicom 26. 
11 2021. zadrugari su se 
prisjetili što predstavljaju 
četiri svijeće na advent- 
skom vijencu. Paljenje prve 
svijeće simbolizira nadu i 
vjeru, paljenje druge mir, 
treće ljubav, a paljenje 
posljednje svijeće sim- 
bolje radosri. Izrađivali su 
adventske vjenčiće za stoli 
vrata, patuljke, snjegoviće, 
čizmice svetog Nikole, ... te u 
holu škole postavili izložbu 
prodajnog karaktera. Poruka 
zadrugara: Vjera, mir, ljubav 
iradost simboli su adven- 
ta,a sadaje vrijeme da sve 
to potražimo i u našim 
životima. 
Učiteljica 
Ivanka Švaljek 

Putujmo županijom i 
Hrvatskim Zagorjem 


a. 


Naša mala knjižnica 


Već nekoliko godina se uključujemo u projekt Naša mala knjižnica koji 
provodimo u suradnji s izdavačkom kućom Ibis grafika s ciljem poti- 
canja čitanja i razvijanja ljubavi prema knjizi. Ove godine u projektu 
sudjeluju učenici 3.a razreda s učiteljicom Laurom Kukovačec, učenici 
4.a razreda s učiteljicom Milenom Veseljak te učenici područne ško- 
le Gornja Šemnica s učireljicama Milenom Horvat i Vesnom Horvat. 
Zajedno s knjižničarkom Jasenkom će čitati pristigle knjige, rješavati 
zadatke u kreativnim knjižicama i sudjelovati u ostalim akrivnosti- 
ma predviđenima projektom, poput razmjene knjižnih junaka, pisma 
iznenađenja, izrade najčitateljskijeg kurića ili izrade čitateljskog vla- 


će i ostale knjige biti tako zanimljive i potaknuti učenike na užitak u 
čitanju i otkrivanje novih i zanimljivih svjetova. 


Tradicionalna sadnja 
žutog šafrana ispred 
ulaza u školu 


nog projekta Crocus/Šafran 

koji provodi irska organizaci- 

ja Hetilreland. Cilj projekta je 
osvještavanje učenika o događa- 
jima u holokaustu. Svrha sadnje 


Učenici OŠ Side Košutić 
Radoboj, su u petak 12. stu- 
denog 2021. godine zajedno 
sa učiteljicom Magdalenom 
Želimorski, već tradicionalno 


Dana 5. 11. učenici PRO Jazvine 
uputili su se sa svojom učitelji- 
com Anom i učiteljicom Mari- 
janom Martinez na terensku 
nastavu pod nazivom Putujmo 
županijom i Hrvatskim zagor- 
jem s ciljem upoznavanja bre- 
žuljkastog zavičaja i kulturno 

- povijesnih spomenika u našoj 
županiji. Krenuli smo iz Jazvina 
preko Krapine do Pregrade gdje 
smo posjetili Muzej grada Pregra- 
de te Zagorsku katedralu. Nakon 
toga krenuli smo put Desini- 

ća gdje smo uz stručno vodstvo 
pogledali dvorac Velik tabor i 
poslušali sve zanimljive legende 
koje se uz njega vežu, a najvaž- 
nijaje ona o Veroniki Desinić- 
koj. Od tamo smo krenuli prema 
Kumrovcu i pogledali Staro selo 
Kumrovec, a nakon njega zau- 
stavljamo se u Zelenjaku gdje 
stajemo kod spomenika našoj 
himni. Nakon Zelenjaka vozi- 
Imo se do Stubice i Dvorca Oršić, 
gdje slušamo o Matiji Gupcui 

o samom dvorcu. Odlazimo do 


PROJEKT ŠAFRAN 


obilježava stradavanje 1,5 mili- 
juna židovske djece u Holoka- 
ustu. Učenici će u sklopu pro- 
jekta također slušati predavanje 
kao i čitati knjige vezane uz 
Holokaust. 


S Ks 
DOBRO DOŠLI 
NEI 
MUZEJ. STARO SELO" £ 


> 


ga KUNROVEC Sieg 


Gupčeve lipe ijoš jednom ponav- 
ljamo sve što smo čuli o Seljačkoj 
buni. Također tamo smo posjerili 
izrakoplov koji je postavljen u 
čast Rudolfu Perišinu kojije taj 
zrakoplov oteo JNA i simbolizira 
Domovinski rat. Prepuni doj- 
mova i novih saznanja u kasnim 
poslijepodnevnim satima vraća- 
mo se u Jazvine. 


Učiteljica Ana Bartolec 


posadili lukovice žutog šafrana 
u gredicu ispred ulaza u školu 
u Radoboju. Lukovice šafrana 
su sadili u sklopu međunarod- 


šafrana je simbolička jer šafrani 
cvjetaju najbliže Danu sjećanja 
na holokaust koji se obilježava 
27. siječnja. Ovim projektom se 


Dan sjećanja na Vukovar 


Učenici OŠ Side Košutić Radoboj su u srije- 
du 17. studenog 2021. obilježili Dan sjećanja 
na žrtve Domovinskog rata i Dan sjećanja 
na žrtvu Vukovara i Škabrnje, paljenjem 
lampiona ispred osnovne škole u Radobo- 
ju. Učenici osmih razreda prisustvovali su 
predavanju o Domovinskom ratu i strada- 
nju Vukovara. Predavanje je na poziv gos- 
podina Cvjetka Fruka iz udruge Veterani 
vojne policije Krapinsko zagorske županije, 
održao pukovnik Davor Kiseljak. 


Magdalena Želimorski, 
učiteljica povijesti 


Magdalena Želimorski, 
učiteljica povijesti 


IZ DJEČJEG VRTIĆA ,,ŠKRINJICA“ RADOBOJ 

BAJKOVITI STUDENI U DJEČJEM VRTIĆU 


ve odgojne skupine u 
vrtiću, studeni su prove- 
le u svijetu bajki. Vođeni 
dječjim interesom, dugo 
su se zadržali igrajući se i stva- 
Tajući na ovu temu. Bajke su dje- 
ci pružile pregršt ideja za razvoj- 
ne igre koje su realizirali. Igre 
su svakodnevno nadopunjavali 
i proširivali međusobno sura- 
đujući. Djeca su dobila priliku 
spoznavati, imenovati, prepo- 
znavati i brojati, zatim takrilno, 
vizualno i auditivno zapažati i 
percipirati. Likovno stvaralaš- 
tvo, kao i manipuliranje peda- 
goški neoblikovanim materija- 
lom rezultiralo je očaravajućim 
radovima na koje su djeca izra- 
zito ponosna. Tako su se osje- 
ćali puni zadovoljstva, samopo- 
štovanja i vlastite vrijednosti 
što je nezaobilazno važan dio 
djetinjstva, te prilika za potpu- 
ni razvoj djeteta. Posebno je do 
izražaja dolazila igra uloga, gdje 
su se djeca uživljavala u likove iz 
bajki i sve popratili zanimljivom 
dramatizacijom. 


U vrtiću se temeljne vrijedno- 
sti kvalitetnog odgoja poput 
slobode, solidarnosti, jednako- 
sti, međusobnog uvažavanja 
bez obzira na dob, spol, rasu, 
vjeru, socio-ekonomski status 
ili posebne potrebe ostvaruju 
kroz ozračje prihvaćanja sva- 
kog djeteta, kao i njegovih spe- 
cifičnosti. U takvom pozitivnom 


okruženju djeci se omogućuje 
zadovoljenje njihovih  različi- 
tih potreba. Djeca u vrtiću osim 
usvajanja činjeničnog znanja, 
uče i o sebi samima, jedni o dru- 
gšima i o tome kako zajedno kva- 
litetno živjeti. 


Lijepo jesensko vrijeme iskori- 
stili smo za mnogo raznih aktiv- 
nosti na otvorenome, a išli smo 
i na izlet u Zagreb. U starijoj 
odgojnoj skupini ,Tigrići“ i kod 
djece polaznika vanjskog progra- 
ma predškole već nekoliko dana 
prije, uzbuđenje je bilo veliko. 
Kada je napokon došao taj dan, 
spakirali smo svoje ruksake, 
napuniti ih omiljenom užinom, 
napraviti plan sjedenja u auto- 
busu i krenuli. Za mnoge od nas 
bilo je to prvo takvo iskustvo. 

U Zagrebačkom kazalištu luta- 
ka lijepo su nas dočekali, primi- 
li i smjestili, radoznalo smo pra- 
tili svaki pokret lutaka tijekom 
predstave ,Ružno pače“ a na 
kraju smo sve skupa pozdravili i 
zahvalili velikim pljeskom. 
Svojim zrakama sunca, divan 
jesenski listopadni dan, omogu- 
ćio nam je i odlazak u Z00. Istra- 
žili smo svaki kutak tog divnog 
parka sa životinjama, obišli sva- 
ku nastambu, razgovarali i divili 
se raznolikosti biljnog i životinj- 
skog svijeta. Razgled smo zao- 
kružili piknikom uz sprave za 
igru, a osim pregršt zadovoljstva 
isreće koje smo dobili ovim izle- 


tom, bogatiji smo svakako i za 
mnoga nova znanja i spoznaje. 


Kreativno online naziv je odo- 
brenog projekta prijavljenog od 
KUD-a ,,Zagorec“ Radoboj u par- 
tnerstvu s Općinom Radoboj i 
Muzejom Radboa. Projekt je pri- 
javljen na poziv Umjetnost ikul- 
tura online objavljen od Mini- 
Starstva kulture i medija. 
Sudjelovanju u projektu pridru- 
žili su se i predškolarci Dječjeg 
vrtića ,Škrinjica“ s odgojirelji- 
cama i stručnom suradnicom 
vrtića. Svrha projekta je pota- 
knuti i pružiti mogućnost osob- 
nog kreativnog razvoja, razviti 
edukativnu i kulrurno-umjet- 
ničku komponentu i vještine 
naših najmlađih stanovnika 
općine. Uz online povezivanje 
i druženje s drugim vršnjacima 
koji imaju slične interese i dalje 
se unatoč trenutnoj epidemio- 
loškoj situaciji razvija socijalna 
interakcija u svrhu sprječavanja 
socijalne isključenosti. 

U vrtiću se ove radionice održa- 


vaju svakog petaka online putem 
platforme ZOOM prilagođeno 
trenutnim epidemiološkim uvje- 
tima. To su radionice iz likovne, 

lutkarske, kazališne i dramske 
umjetnosti, a proizašli radovi bit 
će objavljeni u e-zbirkama rado- 
va na internetskoj stranici udru- 
ge, koje će se izradiri kao dio pro- 
jekta Kreativno online! 


U Dječjem vrtiću prosinac je 
mjesec pripreme za veliki blag- 
dan - Božić. Sve počinje izra- 
dom adventskog vjenčića, kiće- 
njem bora i pripremom za doček 
svetog Nikole. Djeca sudjeluju 
u raznolikim i mnogobrojnim 
likovnim, glazbenim, dramsko - 
scenskim, istraživačkim i osta- 
lim aktivnostima. Kroz cijeli 
mjesec pjevamo božićne pjesmi- 


ce i usvajamo recirtacije. Božić- 
no ozračje je posebno ozračje, 
a isti takav mir i blagoslov želi- 
mo svim čitateljima i stanovni- 
cima Općine Radoboj. Blagdani 
su sve bliže, Božić kuca na vra- 
Ta. Vesele mu se veliki i maleni. 
Ukrasi, lampice, sve je spremno. 
U ponedjeljak 6. prosinca posje- 
tit će na sveti Nikola i podijeli- 
ti djeci poklone. Ovim purem 
zahvaljujemo Općini Radoboj 
koja već tradicionalno početkom 
svakog prosinca dostavlja u vrtić 
pregršt darova za svoje najmla- 
đe. Divne slatke pakete kao i lije- 
pe edukativne slikovnice primit 
će svako dijete u našem vrtiću s 
velikim osmjehom na licu. 


vič. Branko Bukvić 14 je godina bio upravitelj župe Presvetog Trojstva u Radoboju 

vič. Branko Bukvić 
(1944. = 2021, 


U Radoboju je 23. srudenoga 2021. godine u 78. godini živo- 
ta i 52. godini svećenstva preminuo vlč. Branko Bukvić, 
umirovljeni svećenik Zagrebačke nadbiskupije. VIČ. Bran- 
ko Bukvić rođen je 27. listopada 1944. godine u Ježovcu, 
župa Presvetog Srca Isusova, Vrbno (Varaždinska biskupija). 
Osnovnu školu do šestog razreda pohađao je u Vrbnom, a 
sedmi i osmi razred završio je u Gornjem Jesenju. Nadbi- 
skupsku klasičnu gimnaziju pohađao je u Zagrebu, a nakon 
odsluženja vojne obaveze, godine 1965. primljen je u Nadbi- 
skupsko bogoslovno sjemenište u Zagrebu gdje je na Kato- 
ličkom bogoslovnom fakultetu završio filozofsko-teološki 
studij. Za svećenika je zaređen 28. listopada 1970. godine u 
Zagrebu, po rukama Franje Kuharića, tadašnjeg zagrebačkog 
nadbiskupa, koji je jedno vrijeme bio župnik u Radoboju. 
Nakon zaređenja Branko Bukvić službovao je u većem broju 
župa, da bi nakon upravitelja župe sv. Barbare u Desiniću 
1982. godine došao u Radoboj gdje bio upravitelj župe Pre- 
svetog Trojstva do 1996, dakle punih 14 godina. U ljero 1996. 
godine zbog zdravstvenih problema upućen je na liječenje. 
Nakon toga, 1997. postaje župni vikar u Pregradi. Službu u 
župi Uznesenja BDM u Pregradi obnašao je od 1997. do 2012. 
godine s tim daje istodobno od 1997. do 2018., dakle 21 godi- 
nu obavljao i dužnost upravitelja župe sv. Mirka u Kostelu. 
Umirovljen je 2018. godine i od tada do smrti živi u Radobo- 
ju. Sprovodna sveta misa i ispraćaj tijela vlč. Branka Bukvi- 
ća obavljeno je 25. srudenoga u župi Uznesenja Blažene Dje- 
vice Marije u Pregradi. Ukopan je u svećeničku grobnicu na 
groblju u Pregradi. Svetu misu i sprovodni obred predvodio 
je mons. Mijo Gorski, pomoćni biskup zagrebački. 


U 87. godini života napustio nas je još jedan zaslužan sin Radoboja 


prof. Ivan Cerovec 
(1934. - 2021) 


Na mjesnom groblju u Radoboju krajem studenoga ove 
godine uz nazočnost svojih najbližih pokopan je profe- 
sor, IVAN CEROVEC. Rođen u Radoboju 30. prosinca 1934. 
godine u krugu rudarsko seljačke obitelji, otac August bio 
je rudar, a majka Amalija domaćica. U Radoboju je završio 
Pučku školu, Gimnaziju u Krapini, Učiteljsku u Čakovcu, 
Višu pedagošku u Zagrebu, te Filozofski fakultet u Zagre- 
bu. Pune 42 godine bio je s djecom kao učitelj, nastavnik 
ili profesor. Uz rad s učenicima bavio se unapređivanjem 
nastavnog i odgojnog procesa, osobito u području fizike. 
Autor je udžbenika i priručnika iz fizike i radnih bilježnica, 
a objavio je više članaka u stručnoj literaturi. I nakon umi- 
rovljenja održavao je radionice i predavanja za učitelje fizi- 
ke diljem Hrvatske. U Krapinskim Toplicama bio je dugogo- 
dišnji pedagog. Od 1960. do 1996. predavao je fiziku i vodio 
pedagošku službu u školi. Desetak je godina bio rukovodi- 
telj pedagoga Hrvatskog zagorja. Bio je poznat po uvođenju 
novih nastavnih sredstava u nastavni proces: ,Mini perfo 
responder“, ,Dorjan“, ,Igraj se i uči“ (s umertanjem Braje- 
vog pisma i zujalice, koristilo se i za učenje slijepe djece), a 
bilo je tu i niz drugih pomagala za nastavu fizike. U Hrvat- 
skom školskom muzeju Zagreb organizirao je 1986. Izložbu 
pod naslovom ,Kompjutori u obrazovanju“ na kojoj je bio 
izložen i nastavni stroj ,Mini perfo - responder“ njegove 
konstrukcije. Taj mali nastavni stroj izrađivalo je poduze- 
će ,Dekor“ iz Zaboka i proizvedeno je više od 5 000 primje- 
raka. Jedan od primjeraka izložen je u Školskom muzeju u 
Zagrebu, a kao preteča kompjutorske tehnike pomogao je 
bržem i boljem poticaju rada na kompjuterima u nasta- 
vi. Za svoj rad primio je Državnu nagradu ,Ivan Filipović“ 
Kao i mnogi drugi radobojski školarci uključivao se u kul- 
turno zabavni i sportski život svojeg rodnog mjesta u vri- 
jeme školskih praznika. Sa supru$om Nevenkom rođenom 
Došen, također u Radoboju odgojio je i školovao djecu. Sin 
Dušan je cijenjeni doktor, docenr, kardiolog u Krapinskim 
Toplicama, a kći Dunja slijedi oca u oblasri obrazovanja, a 
znamo je i kao bivšu zastupnicu Hrvatskom saboru. 

Od brojne obitelji Augusta i Amalije Cerovec živo je još 
troje braće, Vilim, Josip i Zlatko uz koje će trajno sjećanje i 
zahvalu za sve što je učinio čuvati njegova djeca, unučad, te 
brojni stanovnici Općine Radoboj. 

Seniori konačno u plusu 


Nogometne ekipe iz Radoboja s različitim uspjesima 
završile su jesenski dio natjecanja u okviru Županijskih 
nogometnih liga. Dok Mlađi pioniri i Veterani dobro 
.guraju“, Zagići su još uvijek bez osvojenog boda, a seniori . 
su zbog kazne i oduzetih šest bodova tek nakon petog : 
kola došli u plus, jer im se računa prvi osvojeni bod. 


SENIORI II. ŽNL 


6. KOLO: RADOBOJ - MLADOST (Belec) 


7. KOLO: TOPLICE - RADOBOJ 
8. KOLO: RADOBOJ - SLOGA 


9. KOLO: VATROGASAC - RADOBOJ 


TABLICA: SENIORI II. LIGA 
1. ĐALSKI 8 

2. MLADOST (B) 
3. SLOGA 
4. ZAGOREC (VT) 
5. TOPLICE 
6 
Ja 
8 
9 


đW 


. DESINIĆ 
VATROGASAC 
. MILENGRAD 
. RADOBOJ (-6) 


00 00 00 oo oo oo oo oo 
DDR ram 
=> 


KADETI: ŽNL 

6. KOLO: OŠTRC - RADOBOJ 

7. KOLO: RADOBOJ - OMLADINAC 
8. KOLO: GAJ - RADOBOJ 


TABLICA: KADETI ŽNL 


1. MLADOST (DTI O 
2. PREGRADA 1 9 0 
3. RUDAR (DZ) 09 0 
4. GAJ N81 
5. TONDACH N71 
6. OŠTRC 1.5 0 
7. RADOBOJ 12 5 0 


S RESE SEOVE STE NOVE eje 


MU —=o 


Imamo županijskog 
prvaka u trčanju 


U Donjoj Šemnici održano je natjecanje Županij- 
skog školskog sportskog saveza Krapinsko-zagorske 
županije. Natjecali su se dječaci i djevojčice od petog i 
do osmog razreda osnovnih škola a okupilo se oko: 


21:6 
23.1 
13:9 
12:10 
13:17 
12:18 
11:18 
9:18 

11:18 


Jakov Risek, županijski prvak u Cross trčanju 
i njegov mentor profesor Gordan Poslončec 


400 sudionika. OŠ ,Side Košutić“ Radoboj može se 


pohvaliti da ponovo ima prvaka. U najjačoj i naj- <: 
brojnijoj konkurenciji, dječaci petog i šestog razreda: 
u kojoj se natjecalo 96 trkača iz 25 škola, pobijedio | 
je JAKOV RISEK, učenik 6. razreda OŠ ,Side Košu- >: 
tić ,Radoboj i tako se pridružio Tinu Hrvoju i Josipu |: 
Mlakaru koji su titulu županijskih pobjednika u Cro- | 
ss trčanju osvajali ranijih godina. Čestitka Jakovu i: 
njegovom mentoru prof. Gordanu Poslončecu. | 


. 8. SLOGA 9 


41 4 
: 9. JEDINSTVO 9 3 0 6 
10. LOBOR N21 8 
TI. OMLADINAC 02 17 
: 12. MLADOST (B) 01 0 9 
13. GOLUBOVEC 12 01 1 
> MLAĐI PIONIRI ,A“ 
: 5. KOLO: RADOBOJ - TOPLICE 
: 6. KOLO: RADOBOJ - TONDACH 
. 7. KOLO: STRAŽA - RADOBOJ 
: 8. KOLO: RADOBOJ - JEDINSTVO 
: 9. KOLO: OROSLAVJE - RADOBOJ 
: TABLICA: MLAĐI PIONIRI ,A“ 
1 ZAGOREC(WI) 97 02 
2. PREGRADA 6. 6 0 0 

Drage mještanke i mještani Radoboja, 


Pred nama su božićni i novogodišnji blagdani, vrijeme 
darivanja, poklona i čestitki punih dobrih želja. Za 
Božić, najveći i najradosniji nam blagdan, širimo 
veselje u našim životima, ispunimo naša srca toplinom 
i lijepim trenucima. KOJ 


A Did a 
s “E 


BA f 
Budimo kao i do sada usmjereni na zaštitu i promicanje #8 4 


> i 


vlastitog zdravlja i zdravlja svojih bližnjih. ed 


U ovoj izazovnoj i zahtjevnoj 2021. godini uspješno 
smo priveli kraju niz velikih projekata, a “a 
također smo zahvaljujući svima Vama aktivno ku 
i zajedno sudjelovali u realizaciji raznih 
događanja koja su se odvijala tijekom godine 
u našem Radoboju. Nadamo se da smo 
uspjeli opravdati Vaše povjerenje i 

da ćemo zajedno s Vama i u f 
godini pred nama uspješno DB 4 
raditi na dobrobiti našeg 4 
Radoboja. GB 


Općinski načelnik Anđelko Topolovec, 
privremena zamjenica općinskog 
načelnika Općine Radoboj Ljerka 
Strahinec, predsjednica Općinskog 
vijeća Vanja Potočki, 
vijećnici Općinskog vijeća, 
ravnateljica Muzeja 
Radboa Ivana Hazulin 
Pospiš, pročelnica 
Jedinstvenog 
upravnog odjela 
Općine Radoboj 
Marija Pernjek i 
i djelatnici po“ 
Jedinstvenog 
upravnog odjela 
Općine Radoboj 


